**1. Åbning af generalforsamlingen**

1. Generalforsamlingen åbnes af formanden for bestyrelsen, som fremsætter forslag til valg af dirigenter.
2. Såfremt generalforsamlingen ikke fremkommer med andre forslag, anses den eller de af bestyrelsen foreslåede kandidater som valgt.
3. Hvis generalforsamlingen fremsætter andre forslag, gennemføres en afstemning om:
	1. der skal vælges en eller flere kandidater og
	2. hvem af de foreslåede kandidater, der skal vælges.
4. Der vælges et par stemmetællere til brug ved skriftlige afstemninger.

**2. Dirigentens opgave**

1. Dirigenten eller dirigenterne varetager ledelsen af generalforsamlingen og afgør endeligt alle spørgsmål, der opstår i forbindelse hermed.
2. Dirigenten eller dirigenterne indleder med at konstatere, om generalforsamlingen er lovligt indkaldt og opfylder kriterierne for dens gennemførelse, jf. vedtægterne.
3. Dirigenten eller dirigenterne skal sikre en god og rummelig debat og at generalforsamlingen er i stand til at træffe de fornødne beslutninger på ordentlig vis.
4. Dirigenten eller dirigenterne kan til en hver tid afbryde generalforsamlingen midlertidigt, hvis det i 2, stk. 3 af forretningsordenen beskrevne ikke er muligt.
5. Et forslag om mistillid til dirigenterne skal stilles til behandling og afstemning straks. Simpel stemmeflerhed anvendes ved afstemning. Afstemningen ledes af formanden for bestyrelsen.

**3 Referat**

1. Generalforsamlingen bliver refereret af sekretariatet, hvis ikke andre melder sig.
2. Der tages et beslutningsreferat indeholdende oplysninger om de enkelte forslag, som er blevet behandlet. Endvidere refereres eventuelle ændringsforslag.
3. Referatet godkendes på det konstituerende bestyrelsesmøde efter generalforsamlingen, hvorefter det offentliggøres og udsendes til medlemmerne.

**4 Deltagere i generalforsamlingen**

1. Det er kun nuværende og tidligere anbragte, som har været medlemmer af forening i minimum 3. måneder, som kan deltager i generalforsamlingen med stemmeret og taleret.
2. Herudover deltager gæster samt sekretariatsmedarbejdere. Foruden at kunne fremlægge programsatte sager eller bidrage til at oplyse om rent faktuelle forhold, så har disse har hverken tale- eller stemmeret under generalforsamlingen

**5 Taleret**

1. Deltagere med taleret kan bede om ordet på følgende måder:
	1. Indskrive sig på talerlisten gennem det elektroniske afstemningssystem.
	2. Udfylde sedlen ”Jeg ønsker ordet” og aflevere den til dirigentbordet. Sedlen skal udfyldes med dagsordenspunkt og navn.
2. Talere bliver derefter kaldt op i rækkefølge. Dirigenterne kan dog sortere i talerrækken, hvis det vurderes bedst for debatten.
3. Der er i udgangspunktet fri taleret, men hvis dirigenten skønner det nødvendigt af hensyn til tiden, kan det besluttes, at indlæg max må vare 3 minutter. En taler kan maksimalt indskrive sig 3 gange til det samme punkt.
4. Forslagsstillere får mulighed for at begrunde deres forslag og gives derfor ordet indledningsvis.
5. Alle deltagere med taleret kan bede om ordet til forretningsordenen. Den, der beder herom, skal straks have ordet før øvrige indtegnede på talerlisten.

**6 Beslutninger**

1. Alle afgørelser træffes ved almindeligt flertal. Dog kræver ændringer i vedtægterne 2/3 af de afgivne stemmer. Dette er beskrevet i vedtægternes §8, stk. 7.
2. Kun for og imod stemmer tæller med i generalforsamlingens beslutninger. Hvis man hverken stemmer ja eller nej til et forslag, betragtes det som ikke at stemme.
3. Ændringsforslag skal afleveres skriftligt via mail til dirigenten og referenten sammen med oplysning om forslagsstillers navn. Sekretariatet kan hjælpe stilleren med udformningen af ændringsforslag under mødet.
4. Ved afstemninger om flere ændringsforslag vurderer dirigenten ændringsforslagenes indbyrdes stilling og prioriterer afstemningen herefter. Der kan være tale om følgende typer ændringsforslag og dermed prioritering i forhold til afstemningen:
	1. Sideordnede ændringsforslag - de kan begge vælges
	2. Eskalerende ændringsforslag - her stemmes om det mest vidtgående først. Bliver det vedtaget, falder de andre. Falder forslaget, stemmes der om det næstmest vidtgående forslag og så videre.

Når alle ændringsforslag er behandlet, stemmes der om det samlede forslag inklusiv eventuelt vedtagne ændringsforslag.

1. Dirigenten kan vælge at gøre brug af vejledende afstemninger som en del af tilrettelæggelsen af generalforsamlingens behandling af et forslag.
2. Til afgivning af skriftlige stemmer benyttes i udgangspunktet et elektronisk afstemningssystem, som betjenes af referenterne.
3. Ved nedbrud af elektronisk afstemningssystem benyttes officielle stemmesedler. Stemmetællerne indsamler og optæller stemmerne. Stemmeoptællingen finder sted i et adskilt lokale eller særskilt bord, således at generalforsamlingen kan forsætte under optællingen.

**7 Valg til bestyrelsen**

1. Det er muligt at stemme med fuldmagt, dog kun 2 pr. deltager.
2. Hvert ordinært medlem må angive det samme antal stemmer, som der er pladser på valg.
3. Efter optælling meddeles navnene på de valgte uden afgivne stemmetal.

**8 Vedtagelse af forretningsorden**

1. Vedtagelse af forretningsorden er det første punkt på generalforsamlingens dagsorden efter åbningen og valget af dirigenter.
2. Ændringer af forretningsordenen fremsættes i forbindelse med behandlingen af denne, og vedtages med simpelt flertal.

**9 Eventuelt**

1. Under punktet ”eventuelt” kan der ikke foretages bindende afstemning